Bekende dokter in Ermelo vermoor | Maroela Media
Die polisie in Mpumalanga is op soek na die verdagtes wat 'n bekende mediese dokter Sondagaand in Cassim Park, Ermelo, beroof en vermoor het.
Kol. Mtsholi Bhembe, woordvoerder van die polisie, het gesê 'n groep onbekende mans het by die dokter se spreekkamer by sy huis opgedaag en aangevoer hulle het mediese behandeling nodig. "Hulle het hom kort daarna aangeval. Hulle het hom na sy huis geneem en geëis om te weet waar die kluis is. Hulle het sy selfoon gesteel en hom verwurg voor hulle in sy BMW 7-reeks gevlug het. Dié voertuig is later verlate gevind langs 'n skool in Wesselton."
Een van dr. Yasvantray Bhoola (74) se vriendinne het later op sy liggaam afgekom toe sy ondersoek begin instel het nadat hy nie vir 'n ete-afspraak opgedaag het nie. "Die vriendin het gesien sy motorhuisdeur staan oop en een van sy voertuie was nie in die motorhuis nie. Sy het die huis betree en hom op die vloer sien lê. Sy het dadelik die polisie ontbied," het Bhembe bygevoeg.
Voel of mens letrerlik jou beurt sit en afwag….. So jammer vir die verlies
Die mense wat sulke walglike dade pleeg besef nie – die dokter kon dalk een van hulle familie red in die toekoms – ook gaan daar nou mense sonder werk sit – so minder kos in kinders se monde.
Elke persoon moet besef dat sy wandaad uitkring & een of ander tyd homself gaan benadeel – dit boomerang!
Baie dankie comrades en kaders. Julle is seker trots
My innige simpatie aan naasbestaandes.
Rus in vrede Dokter. Ek is jammer dat U lewe so moes eindig.
Daar is n seker deel van die bevolking wat "voorvader" oproep ek daarin glo. Nou wonder ek, wat as al hierdie mense wat in ons land so vermoor word, gaan op staan… Daar sal geen rus vir hulle wees nie. You will run, but no place to hide.